Document ID: 31998L0087

ΟΔΗΓΙΑ 98/87/ΕΚ ΤΗΣ ΕΠΙΤΡΟΠΗΣ της 13ης Νοεμβρίου 1998 για την τροποποίηση της οδηγίας 79/373/ΕΟΚ περί της εμπορίας των συνθέτων ζωοτροφών (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 79/373/ΕΟΚ του Συμβουλίου, της 2ας Απριλίου 1979, περί της εμπορίας των συνθέτων ζωοτροφών (1), όπως τροποποιήθηκε τελευταία από την οδηγία 97/47/ΕΚ της Επιτροπής (2), και ιδίως το άρθρο 10 στοιχείο ε),
Εκτιμώντας:
ότι η πράξη προσχώρησης προβλέπει στο παράρτημα XV σημείο VII.E.4 την έγκριση για το Βασίλειο της Σουηδίας της διατήρησης της εθνικής νομοθεσίας της η οποία καθιστά υποχρεωτική τη δήλωση του περιεχομένου φωσφόρου επί της ετικέτας των συνθέτων ζωοτροφών που προορίζονται για τα ψάρια έως τις 31 Δεκεμβρίου 1997 7
ότι η Σουηδία υποχρεούτο, σύμφωνα με τις διατάξεις που προβλέπονται στο παράρτημα XV της προαναφερθείσας πράξης, να συνοδεύει την αίτησή της προσαρμογής της κοινοτικής νομοθεσίας για το προαναφερθέν ορυκτό από μια εμπεριστατωμένη επιστημονική αιτιολόγηση 7
ότι η Σουηδία διαβίβασε την αιτιολόγησή της, στις 5 Ιουνίου 1997 7
ότι η οδηγία 77/373/ΕΟΚ προβλέπει την τακτική ενημέρωση του παραρτήματός της, συναρτήσει της εξέλιξης των τεχνικών και επιστημονικών γνώσεων 7
ότι η αυξημένη εισφορά σε φώσφορο επιφέρει διαταραχή της οικολογικής ισορροπίας των λιμνών και των θαλασσών 7 ότι η ανάπτυξη των μπλε φυκιών, η έλλειψη οξυγόνου, η υψηλή θνησιμότης των ψαριών και μια μειωμένη βιολογική ποικιλία είναι τα τρέχοντα αποτελέσματα της προοδευτικής συσσώρευσης οργανικών καταλοίπων σε λιμνάζοντα νερά στις εσωτερικές λίμνες 7
ότι είναι, επομένως, αναγκαίο να προβλεφθούν στο βαθμό που είναι δυνατό τα απορρίμματα του φωσφόρου 7 ότι η υποχρέωση σήμανσης των συνθέτων τροφών για τα ψάρια που προβλέπει την ένδειξη της περιεκτικότητας σε φώσφορο θα μπορούσε να συμβάλει σε αυτό σε μεγάλο βαθμό δεδομένου ότι διευκολύνει για τον εκτροφέα την εφαρμογή της ορθής πρακτικής διατροφής 7
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής ζωοτροφών,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα της οδηγίας 79/373/ΕΟΚ τροποποιείται σύμφωνα με το παράρτημα της παρούσας οδηγίας.
Άρθρο 2
1. Τα κράτη μέλη θεσπίζουν και δημοσιεύουν έως τις 30 Ιουνίου 1999 τις αναγκαίες νομοθετικές, ρυθμιστικές και διοικητικές διατάξεις προκειμένου να συμμορφωθούν προς την παρούσα οδηγία. Ενημερώνουν σχετικά αμέσως την Επιτροπή.
Εφαρμόζουν τις διατάξεις αυτές από την 1η Ιουλίου 1999.
Εφόσον τα κράτη μέλη θεσπίσουν τις διατάξεις αυτές, οι τελευταίες αυτές περιέχουν αναφορά στην παρούσα οδηγία ή συνοδεύονται από μια τέτοια αναφορά κατά την επίσημη δημοσίευσή τους. Οι λεπτομέρειες εφαρμογής της αναφοράς αυτής αποφασίζονται από τα κράτη μέλη.
2. Τα κράτη μέλη κοινοποιούν στην Επιτροπή το κείμενο των κυρίων διατάξεων εσωτερικού δικαίου που θεσπίζουν στον τομέα ο οποίος διέπεται από την παρούσα οδηγία.
Άρθρο 3
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 13 Νοεμβρίου 1998.

Labels: 3
1
6